Bilmirəm (Aşıq Bəsti)
Uçubdu könlümün bürcü-barısı,
Neçə bənna ilə hörə bilmirəm. 
Ağlamaqdan tor gəlibdi gözümə,
İşıqlı dünyanı görə bilmirəm.

Əyibdi qəddimi çərxi-zamana, 
Qiymət qoyan yoxdu yaxşı-yamana, 
Gədələr bəy olub girib meydana,
Bəs kim dözər bu dağlara, bilmirəm?!

Əzəl gündən qara gəlib ruzgarım,
Bu qəmü möhnətdən artıb azarım, 
Qəlp çıxıb mətahım, yoxdu bazarım, 
Bəstiyəm dərdimə çara bilmirəm.
Qoşmalar